́ще же и и́ни пути̂ и жи́тєльства, а́ще ли же хо́щеши, и дѣ̂ланія блага̂я яви́шася ко спасе́нію наставля́ющыя и упокоя́ющыя проходя́щаго сія̂, я́коже у̀бо и су́ть, и къ ра́бству, илѝ нае́мничеству руководя́щыя, и престаю́щыя, я́коже и мнѡ́ги ѻби́тєли сп҃си́телемъ у ѻц҃а̀ єгѡ̀ бы́ти реко́шася: но у́бѡ се́й є́сть ца́рскій, и избра́нный, и всѣ́хъ дѣ́ланій, я́коже душа̀ тѣ́ла, превы́ше лежи́тъ и превосхо́дитъ, я́кѡ къ сыноположе́нію бж҃ію ѡбновля́ющъ ѿ землѝ и пе́пла, и бг҃омъ дѣ́лающъ пресла́внѡ въ ду́сѣ, проходя́щагѡ ѻ́нымъ я́коже подоба́етъ человѣ́ка, я́коже глаго́летъ вели́кій васі́лій: дх҃ъ ст҃ы́й прише́дъ въ ду́шу человѣ́чу, дадѐ живо́тъ, даде́ же и безсме́ртіе, воздви́же лежа́ща: подви́гшеесяже движе́ніемъ присносу́щнымъ ѿ дх҃а ст҃а, живо́тно бы́сть ст҃о: и прія́тъ человѣ́къ досто́инство, дх҃у все́льшуся во́нь, проро́ка, апс̑ла, а́гг҃ла и бг҃а, сы́й пре́жде сегѡ̀ земля̀ и пе́пелъ